EkBass/fiwiki-20250220-pages-articles huggingface dataset:
Oikeus arvokkaaseen kuolemaan

Oikeus arvokkaaseen kuolemaan ry (vuoteen 2021 Exitus) on vuonna 1993 perustettu aatteellinen, poliittisesti ja uskonnollisesti sitoutumaton yhdistys, jonka päätavoitteena on saada Suomeen aktiivisen eutanasian salliva laki Lisäksi yhdistyksen tarkoituksena on herättää ja syventää keskustelua kuolemasta sekä parantumattomasti sairaiden oikeudesta arvokkaaseen kuolemaan, edistää laissa säädettyjen potilaan oikeuksien toteutumista terveydenhuollossa, sekä tukea kaikkia terveydenhuollon pyrkimyksiä järjestää Suomeen kattava pitkäaikais- ja terminaalipotilaiden hoito. Yhdistys järjestää muun muassa eutanasiaa ja hoitotahtoa koskevia avoimia esitelmä- ja keskustelutilaisuuksia. Lisäksi yhdistys antaa tietoa ja tukea yksittäisille potilaille ja heidän omaisilleen eutanasiaan liittyvissä kysymyksissä. Yhdistys hyväksyttiin Sosten varsinaiseksi jäseneksi elokuussa 2020. Yhdistyksen kansalaisaloitteen eutanasian sallimiseksi allekirjoitti 53 000 henkilöä. Aloite luovutettiin eduskunnalle toukokuussa 2024. == Lähteet == == Aiheesta muualla == * Järjestön sivusto Luokka:Suomalaiset järjestöt Luokka:Eutanasia
Wisconsinin yliopisto, Madison

University of Wisconsin-Madison on vuonna 1848 perustettu julkinen yliopisto Madisonissa Wisconsinissa Yhdysvalloissa. Se on Association of American Universities -järjestön perustajajäsen. ==Kampus== Yliopiston kampusalue sijaitsee mailin päässä Wisconsin State Capitolista kahden järven välisellä kannaksella. Sillä on oma poliisilaitos, sairaala, voimalaitos ja kasvitieteellinen puutarha. Kampuksella toimii suuri audiovisuaalisen alan arkisto Wisconsin Center for Film and Theater Research. ==Lähteet== ==Aiheesta muualla== *Yliopiston kotisivu Luokka:Wisconsinin yliopistot ja korkeakoulut
CADASIL-tauti

CADASIL-tauti (Cerebral Autosomal Dominant Arteriopathy with Subcortical Infarcts and Leukoencephalopathy) on perinnöllinen aikuisiällä ilmenevä verisuonisairaus. CADASIL aiheutuu NOTCH3-geenin mutaatioista, jotka vaurioittavat valtimoiden sileälihassoluja ja aiheuttavat pienten valtimoiden ahtautumisen ja siten aivojen verenkierron heikkenemisen. CADASIL-taudin pääasialliset oireet ovat migreenityyppinen päänsärky, toistuvat aivohalvaukset ja kognitiivisten kykyjen etenevä heikkeneminen. Taudin kliininen kuva kuitenkin vaihtelee huomattavasti, niin eri perheiden välillä kuin saman perheen sisälläkin. == Lähteet == Luokka:Sydän- ja verisuonitaudit
Castanja (albumi)

Castanja (SATLP 1004) on samannimisen yhtyeen vuonna 1973 ilmestynyt ensimmäinen ja ainoaksi jäänyt albumi. Albumin on tuottanut Jukka Kuoppamäki, joka on myös osallistunut kappaleen ”Polttaa, polttaa” säveltämiseen ja sanoittamiseen. Muiden kappaleiden sävellyksistä ja sanoituksista vastaavat Kari Hillo ja Matti Juva. Albumin äänitti Pekka Nurmikallio Microvox-studiolla Lahdessa. Albumin ensimmäisen singlen A-puolella oli Matti Juvan säveltämä ja laulama ”Kesäkukka” ja B-puolella Kari Hillon säveltämä ja laulama ”Svengidisco”. Singlen julkaisi Love Records joulukuussa 1972 koodilla LRS 2003rateyourmusic.com – Kesäkukka / Svengidisco. Vuonna 1973 julkaistiin toinen single, joka sisälsi kappaleet ”Tahdon elää” ja ”Shalalaa”. Singlen julkaisi Satsanga koodilla SAT 102Tahdon elää -single Fono.fi -sivuston äänitetietokannassa. Mediassa levyn äänimaailmaa ja soittajien ammattitaitoa kehuttiin. Kritiikkiä albumi sai sen sijaan kappaleiden sanoituksista joita pidettiin naiiveina, sekä musiikin "vanhanaikaisuudesta" ja liiasta The Beatles -vaikutteisuudesta. Albumi ei ilmestyessään myöskään saavuttanut merkittävää suosiota suuren yleisön keskuudessaCastanja -albumin CD-version (ROK-133) kansivihko. Rocket Records julkaisi albumin CD-muotoisena 13. syyskuuta 2013. CD:n bonuksena on Matti Juvan vuonna 1974 ilmestynyt sooloalbumi Rocksielu kokonaisuudessaanTiedote Rocket Recordsin sivustolla . == Kappaleet == Kaikki kappaleet kirjoittanut Kari Hillo, ellei toisin mainittu. ;A-puoli # # # # # # ;B-puoli # * # # # # # == Kokoonpano == * Kari Hillo – laulu, kitara, taustalaulu * Matti Juva – laulu (A5, B1, B3), bassokitara, taustalaulu * Tapio Leppä – urut, kosketinsoittimet * Pertti Burman – rummut === Vieraileva muusikko === * Jukka Kuoppamäki – taustalaulu === Tekijätiedot === * Sovitukset: Kari Hillo * Äänitys: Pekka Nurmikallio / Microvox, syksyllä 1972 (B3 ja B4) ja keväällä 1973 * Kannen suunnittelu: Mikko Kuoppamäki * Tuottaja: Jukka Kuoppamäki / Satsanga * Kustantaja: JKC-Music == Lähteet == Luokka:Suomalaiset pop rock -albumit Luokka:Suomalaiset psykedeeliset rockalbumit Luokka:Satsanga Recordsin albumit Luokka:Vuoden 1973 esikoisalbumit
Snapphane-sissit

Snapphane-sissit eli siepposissit olivat skånelaisia talonpoikaississejä, jotka taistelivat Ruotsin armeijaa vastaan sen valloitettua Skånen, Blekingen ja Hallandin maakunnat Tanskalta vuonna 1658. Snapphane-sissitoiminta alkoi uudestaan vuosien 1675–1679 Skånen sodan yhteydessä. Skånen sotaa onkin kutsuttu myös nimellä snapphanekriget. Ruotsi käynnisti Skånessa voimakkaan ja tuloksellisen ruotsalaistamiskampanjan. Myöhemmissä 1700- ja 1800-luvun sodissa tanskalaismielistä sissiliikettä ei enää syntynyt. Snapphaneista on 1800- ja 1900-luvuilla kirjoitettu monia romanttisia kertomuksia. Tunnetuin snapphane-aihetta suosinut kirjailija lienee Sven Edvin Salje. Erityisesti Pohjois-Skånessa sijaitseva Göingen alue oli sissiliikkeen kannatusaluetta. Seuraavat kartat kuvaavat kahteen kihlakuntaan jaetun Göingen alueen sijaintia Skånessa. Kuva:Västra Göinge härad.svg|Västra Göingen kihlakunta Skånen kartalla. Kuva:Östra Göinge härad.svg|Östra Göingen kihlakunta Skånen kartalla. Snapphanen av Axel Ebbe-1.jpg|Snapphane-patsas Hässleholmissa (Axel Ebbe, 1934) Luokka:Ruotsin sotahistoria Luokka:Skånen historia
Raimo Kettunen

Raimo Kettunen (s. 16. huhtikuuta 1946 Sonkajärvi) on suomalainen sairaalalääkäri ja suomalaisen kardiologian pioneeri. Suomen sisätautilääkärien yhdistys myönsi hänelle Pro Medicina Interna -palkinnon vuonna 2009 tunnustukseksi merkittävästä toiminnasta sisätautien alalla. == Lähteet == == Aiheesta muualla == * Raimo Kettunen sai Pro Medicina Interna -palkinnon . Savon Sanomat. 26.3.2009. Luokka:Suomalaiset professorin arvonimen saaneet Luokka:Suomalaiset kardiologit Luokka:Vuonna 1946 syntyneet Luokka:Elävät henkilöt
Sipulinurmikka

Sipulinurmikka (Poa bulbosa) on mätästävä, heinäkasvien heimoon kuuluva kasvilaji. == Ulkonäkö ja koko == Sipulinurmikka kasvaa tavallisesti noin 15–30 cm korkeaksi. Kasvin tyvi on sipulimaisesti turvonnut ja paksujen, vanhojen, harmaankuultavien lehtituppien peittämä. Miltei rihmamaiset, ohuet lehdet ovat 3–6 cm pitkiä ja 1–1,5 mm leveitä. Lehtilapa on tasasoukka, kärki keulamainen ja lehtilavan keskisuonen molemmin puolin on vaaleanvihreä juova. Lehden kieleke on 2–3 mm pitkä ja suippo. Lehtituppi on avoin. Sipulinurmikan röyhy on 3–4 cm pitkä, kartiomainen ja kapeahko. Tähkylät ovat 2–10-kukkaisia, litteitä, puikeita tai soikeita ja tavallisesti itusilmuisia ja lopulta ruskehtavia. Kaleet ja ulkohelve ovat teräväselkäisiä. Ulkohelve on viisisuoninen ja vihneetön. Sipulinurmikka kukkii Suomessa kesäkuussa.Retkeilykasvio 1998, s. 584, 588.Otavan värikasvio 2005, s. 60. == Levinneisyys == Sipulinurmikan päälevinneisyysalue ulottuu Pohjois-Afrikasta, Pyreneiden niemimaalta ja Ranskasta itään läpi Etelä- ja Keski-Euroopan Turkkiin, Ukrainaan, Etelä-Venäjälle ja Keski-Aasiaan saakka. Satunnaisemmin lajia tavataan Englannissa, Skandinavian ja Suomen eteläosissa, Pohjois- Saksassa ja -Puolassa, Baltiassa ja Länsi-Venäjällä. Tulokkaana laji on levinnyt myös Yhdysvaltoihin ja Australiaan.Den virtuella floran: Knölgröe (myös levinneisyyskartat). Viitattu 30.10.2013. Suomessa sipulinurmikka on hyvin harvinainen uustulokas. Sitä on tavattu joissakin Suomenlahden ja Pohjanlahden rannikkokaupungeissa sekä Etelä-Suomessa myös sisämaassa.Retkeilykasvio 1998, s. 588.Lampinen, R. & Lahti, T. 2013: Kasviatlas 2012: Sipulinurmikan levinneisyys Suomessa. Helsingin Yliopisto, Luonnontieteellinen keskusmuseo, Helsinki. Viitattu 30.10.2013. == Elinympäristö == Sipulinurmikka viihtyy kuivilla kasvupaikoilla erityisesti hiekkamaalla. Suomessa sitä on tavattu satamissa, myllyillä, rautateillä ja kallioniityillä. ==Lähteet== * * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Sipulinurmikan levinneisyys Suomessa. * Pinkka, Lajintuntemuksen oppimisympäristö: Sipulinurmikka (Poa bulbosa) * United States Department of Agriculture (USDA): Poa bulbosa * Flora of China: Poa bulbosa Luokka:Nurmikat
Vehoniemi

Vehoniemi on kylä Kangasalla. Kylä sijaitsee Vehoniemenharjun eteläisellä puolella, Roineen rannalla, yli 10 kilometriä Kangasalan kirkonkylältä ja pari kilometriä Pälkäneen rajalta. == Palvelut == Lähellä Saarikyliä, vanhan Pälkäneentien varrella oli kauppa. Se poistui käytöstä 2000-luvun alussa. Kauppa esiintyi Kummelien sketsissä, jossa mies asioi kaupassa ilman päämäärää. ==Julkisia tunnustuksia== Saarikylät-Vehoniemi, Juupajoen Lyly sekä Hämeenkyrön Jumesniemi valittiin 1998 Pirkanmaan vuoden kyliksi. == Vehoniemen automuseo ja Vehoniemen näkötorni == Vehoniemenharjun laella sijaitsee vuonna 1983 avattu Vehoniemen automuseo kahviloineen ja vuonna 1927Kangasalan näkötornit, Museovirasto rakennettu näkötorni. Nykyinen torni on järjestyksessä toinen; ensimmäinen oli rakennettu 1892. Tornin juurella oli aikoinaan kesäisin toiminnassa ollut kioski. Vehoniemenharju mainittiin matkailunähtävyytenä jo vuonna 1895 ilmestyneessä Suomen matkaoppaassa. ==Kuvia== File:Vehoniemen näkötorni.jpg|Vehoniemen näkötorni File:Längelmävesi from Vehoniemi observation tower.jpg|Längelmävesi nähtynä Vehoniemen näkötornista File:Vehoniemen automuseo1.jpg|Vehoniemen automuseo == Lähteet == ==Aiheesta muualla== * Pala kauneinta Suomea – Vehoniemi. Pirkanmaan Kuvalehti 1/2012, s. 16–22. Promillion Oy, Kangasala. * Vehoniemenharju Retkipaikka.fi Luokka:Kangasalan kylät Luokka:Suomen kannakset Luokka:Pirkanmaan vuoden kylät *
Ukonkello

Ukonkello (Campanula latifolia) on monivuotinen kellokasvien heimoon kuuluva kasvilaji. Se kasvaa yleensä 50–130 cm korkeaksi ja sitä esiintyy lehdoissa, lehtoniityillä, puistoissa ja pihoilla. Ukonkello kukkii heinä-elokuussa ja sen kukat ovat vaaleanvioletteja. Kukinto on lehtevä terttu, joka sijaitsee kasvin kukkavarren päässä. Ukonkellon verhiönliuskat ovat kapeanpuikeita ja teriöt 20–40 mm pitkiä, mutta pituuttaan leveämpiä. Ukonkellon lehdet ovat lehtilaidoiltaan toistamiseen sahalaitaisia ja muodoltaan alimmat ovat herttamaisia tai puikeita ja ylimmät puikeita tai suikeita. == Levinneisyys == Ukonkelloa tavataan yleisenä Keski-Euroopassa, Etelä-Ruotsissa ja Englannissa. Suomessa ukonkelloa tavataan harvinaisena Oulun läänin eteläpuolella, sekä vakiintuneena uustulokkaana Kainuun eliömaakunnassa. == Lähteet == == Aiheesta muualla == * Suomen Lajitietokeskus: Ukonkello (Campanula latifolia) * Kasviatlas 2022: Ukonkellon (Campanula latifolia) levinneisyys Suomessa. * Pinkka – Lajintuntemuksen oppimisympäristö: Ukonkello (Campanula latifolia) * Luontoportti: Ukonkello (Campanula latifolia) * Pohjolan kasvien pauloissa: Campanula latifolia – ukonkello * United States Department of Agriculture (USDA): Campanula latifolia Luokka:Sinikellot
Jurjung-Haja

Jurjung-Haja () eli Ürüŋ Xaja () on maalaiskunta ("Jurjung-Hajan kansallinen nasleg", ) ja sen ainoa kylä Anabarin kansallisessa piirissä (ulusissa) Sahan tasavallan pohjoisosassa. Kunta sijaitsee piirin pohjoisosassa, Anabarjoen varrella lähellä Laptevinmeren rannikkoa, 160 kilometriä piirikeskuksesta Saskylahista pohjoiseen. Jurjung-Hajassa on laivalaituri, koulu, terveyskeskus, kauppa ja kulttuuritalo. Paikkakunnalla harjoitetaan poronhoitoa, kalastusta ja turkiseläinten metsästystä. Noin tuhannen asukkaan Jurjung-Haja on ainoa dolgaanien asutuskeskittymä Sahassa.Анабарский национальный (Долгано-эвенкийский) улус (район) Piirin sivusto tasavallan portaalissa. Asukasluvun kehitys: * 900 (1989) * 1 145 (2001) * 1 132 (2007) == Lähteet == Luokka:Anabarin kansallinen ulus
Kaukaisin ranta

Kaukaisin ranta () on yhdysvaltalaisen kirjailijan Ursula K. Le Guinin luoman Maameren tarinat -kirjasarjan kolmas osa vuodelta 1972. Alun perin se oli sarjan viimeinen osa, sillä Le Guinin oli tarkoitus kirjoittaa vain trilogia. Myöhemmin hän kuitenkin laajensi sarjaa vielä kahdella osalla ja yhdellä novellikokoelmalla. Kaukaisimman rannan keskusroolissa on jälleen velho Ged, joka on nyt Roken arkkimaagi, jonka on järkyttäviä uutisia kuultuaan lähdettävä purjehtimaan kohti nimessä mainittua Kaukaisinta rantaa. Alkuperäisteos voitti National Book Award -palkinnon vuonna 1972. Suomeksi teoksen käänsi Kristiina Rikman WSOY:n kustantamana vuonna 1977. == Lähteet == == Aiheesta muualla == * Jo Walton: Only in Silence the Word. Tor.com 2010. Luokka:Maameren tarinat Luokka:Vuoden 1972 kirjat Luokka:Ursula K. Le Guinin romaanit
Ürüŋ Xaja

Ürüŋ Xaja (Үрүҥ Хайа) on seuraavien paikkojen jakuutinkielinen nimi Sahan tasavallassa Venäjällä: *Ürüŋ Xaja, ven. Belaja Gora, taajama Abyin ulusissa *Ürüŋ Xaja, ven. Jurjung-Haja, maalaiskunta (nasleg) ja sen keskuskylä Anabarin ulusissa.
Voimankäyttösäännöt

Voimankäyttösäännöt (VOKS; rules of engagement, ROE-säännöt) määrittävät sotilas- tai poliisioperaatioiden voimankäytön rajat. Osa säännöistä on yleispiirteisiä ja tarkkoja. Asiasta annetut määräykset ovatkin vaihdelleet eri kulttuureissa eri aikakausina. Säännöt voivat olla julkisia – poikkeustilalakiin kirjoitettuja – mutta yleensä ne ovat vain toimeenpanevan osapuolen tiedossa. Sääntöjen tulisi sopia yhteen julkisesti hyväksyttyjen poikkeustilalakien kanssa. Voimankäyttösäännöt määrittelevät, miten ja missä järjestyksessä yksittäisen taistelijan tai poliisin tulee käyttää voimankäyttövälineitä. Voimankäyttösäännöt ottavat kantaa seuraaviin kysymyksiin: * milloin voimankäyttö on sallittua * minkälainen voimankäyttö on sallittua * ketä vastaan voimankäyttö on sallittua * missä järjestyksessä voimankäyttövälineitä on käytettävä. Hyvin omaksutut voimankäyttösäännöt ovat jokaisen poliisi- ja sotilasoperaation kannalta välttämättömiä. Suomen ensimmäinen oikeustieteellinen lisensiaatintyö voimankäyttösäännöistä hyväksyttiin Turun yliopistossa 2.10.2009 (OTL Jouni Lehtimäki). ==Voimankäyttövirheet== Jokaisessa operaatiossa voimankäytön täytyy tasapainotella kahden päämäärän välillä: operaation onnistumiseksi tulee voida käyttää riittäviä voimakeinoja, mutta välttää liiallista tai tarpeetonta voimankäyttöä tulee välttää. Tämä tasapainottelu luo mahdollisuuden kahdenlaisille virheille: ==Liian tiukat voimankäyttösäännöt== * Liian tiukat voimankäyttösäännöt voivat estää johtamasta operaatiota tehokkaasti, tätä kutsutaan luokan I virheeksi. Se liittyy usein tilanteisiin, joissa poliittiset johtajat määräävät sotilaskomentajien toimintatavoista, ja aiheuttaa usein jännitteitä poliittista tai diplomaattista toteuttavien siviilijohtajien ja tehokkaasti joukkojaan komentamaan pyrkivien sotilasjohtajien välillä. Ruandan kansanmurhaa pidetään esimerkkinä luokan 1 voimankäyttövirheestä, joka ei antanut YK:n rauhanturvaajille tarpeellisia oikeuksia kansanmurhan estämiseksi. == Liian löyhät voimankäyttösäännöt == * Voimankäyttösääntöjen häviäminen voi saada kriisin eskaloitumaan. Vaikka voimankäyttösääntöjen unohtaminen on taktisesti tehokasta, se voi mitätöidä operaation alkuperäisen poliittiset tavoitteet. Tätä kutsutaan luokan II eskaloitumisvirheeksi. Luokka:Sodan lait
Mark Day

Mark Day on brittiläinen elokuvaleikkaaja. Hän on työskennellyt pitkään ohjaaja David Yatesin kanssa televisiosarjojen ja tv-elokuvien parissa. Day tunnetaan parhaiten Harry Potter ja Feeniksin kilta ja Harry Potter ja puoliverinen prinssi elokuvien leikkauksesta. Hän leikkasi myös Harry Potter -sarjan viimeisen osan, Harry Potter ja kuoleman varjelukset, joka jaetaan kahteen elokuvaan. ==Aiheesta muualla== * Luokka:Brittiläiset elokuvaleikkaajat Luokka:Syntymävuosi puuttuu Luokka:Elävät henkilöt
Tyrvään vaakuna

Tyrvään kunnanvaakuna on saanut aiheensa alueen karjataloudesta ja Pyhän Olavin kirkosta. Tyrvää oli tunnettu vuohipitäjänä, johon vaakunan pukki viittaa. Piilukirves on puolestaan Pyhän Olavin tunnus, jonka nimikkokirkko pitäjän vanha kirkko on. Vaakunan on suunnitellut Gustaf von Numers, ja se vahvistettiin käyttöön 26. syyskuuta 1950. Vaakunan selitys on ”punaisessa kentässä sinikielinen kultapukki pystyssä, sen kaulassamustasta hihnasta riippuva kilpi, jonka mustassa kentässä paaluittainen kultapiilu”. Vaakuna muuttui epäviralliseksi kotiseutuvaakunaksi 1973, kun Tyrvään kunta yhdistyi Vammalan kaupunkiin. == Lähteet == * Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Vaakuna
Miwako Motoyoshi

Miwako Motoyoshi (, s. 21. joulukuuta 1960) on japanilainen entinen taitouimari ja olympiamitalisti. Motoyoshi voitti pronssia Los Angelesin kesäolympialaisissa 1984 sekä yksin- että pariuinnissa, jossa hänen parinaan ui Saeko Kimura. ==Lähteet== *Profiili sports-reference.com *Profiili databaseolympics.com Luokka:Japanilaiset taitouimarit Luokka:Japanilaiset olympiamitalistit Luokka:Vuonna 1960 syntyneet Luokka:Elävät henkilöt
Arylah (Viljuiskin ulus)

Arylah () eli Aryylaax () on maalaiskunta (nasleg) Viljuiskin piirissä Sahan tasavallassa. Se sijaitsee piirin keskiosassa, Viljuijoen eteläpuolella, 73 kilometriä piirikeskuksesta Viljuiskista kaakkoon. Arylahin kunnan keskuskylä ja ainoa asutuskeskus on Hampa, jossa on keskiasteen koulu, terveyskeskus, kauppa ja kulttuurikeskus. Paikkakunnalla harjoitetaan nautakarjan ja hevosten hoitoa. Karjatalous tuottaa lihaa ja maitotaloustuotteita, hevostalous puolestaan lihaa. Asukasluvun kehitys: * 1 200 (1989) * 1 284 (2001) * 1 064 (2007) == Lähteet == Luokka:Viljuiskin ulus
Mick Audsley

Mick Audsley (s. 1949 Lontoo) on brittiläinen elokuvaleikkaaja. Hän on voittanut BAFTA-palkinnon Stephen Frearsin elokuvan The Snapper leikkauksesta vuonna 1994 ja ollut ehdolla vuoden 1988 elokuvasta Valheet ja viettelijät. Audsley on leikannut myös muun muassa elokuvat Prick Up Your Ears (1987), Veren vangit (1994), 12 apinaa (1995), Harry Potter ja liekehtivä pikari (2005) ja Idän pikajunan arvoitus (2017). ==Lähteet== ==Aiheesta muualla== * Luokka:Brittiläiset elokuvaleikkaajat Luokka:Vuonna 1949 syntyneet Luokka:Elävät henkilöt
Alkoholivieroitusoireyhtymä

Alkoholivieroitusoireyhtymäksi nimitetään tilaa, jonka aiheuttaa pitkään kestäneen runsaan alkoholinkäytön katkeaminen tai merkittävä väheneminen. Se on ohimenevä tila, mutta kestää pitempään ja oireilee voimakkaammin kuin tavanomainen krapula. Pahin vaihe paranee itsestään muutamassa vuorokaudessa. Jotkin oireet, kuten ahdistuneisuus ja unettomuus voivat kuitenkin jäädä päälle viikoiksi. Mahdollisten muiden oireiden joukkoon lukeutuvat hikoilu, pulssin kohoaminen ja vapina. Joskus esiintyy hetkellisiä aistiharhoja. Kuitenkin vain harvalle kehittyy vakava psykoosi, kuten juoppohulluus eli delirium tremens. Alkoholivieroitusoireyhtymä on varoitusmerkki alkavasta tai jo kehittyneestä alkoholismista. Hoito perustuu pitkälti lääkkeisiin, kuten diatsepaamiin. == Aiheesta muualla == * Alkoholivieroitusoireyhtymä Terveyskirjastossa * American Academy of Family Physicians: Alcohol Withdrawal Syndrome Luokka:Alkoholismi Luokka:Oireyhtymät
PAOK Thessaloniki BC

PAOK Thessaloniki BC on kreikkalainen koripalloseura, joka sijaitsee Thessalonikissa. Joukkue kuuluu PAOK-seuraan ja se on pelannut A1 Ethnikissa vuodesta 1960 lähtien yhtäjaksoisesti. == Historia == PAOK Thessalonikin koripallojaosto perustettiin pian emäseuran perustamisen jälkeen vuonna 1928. Vuonna 1959 joukkue voitti ensimmäisen Kreikan mestaruutensa. Kun Kreikan liigaa muutettiin ammattimaiseksi vuonna 1963, joutui PAOK sarjaporrasta alemmas A2 Ethnikiin. Seuraavaksi kaudeksi joukkue onnistui kuitenkin nousemaan uudestaan korkeimmalle tasolle. Putoaminen takaisin alemmalle sarjalle oli lähellä vuonna 1977, mutta PAOK onnistui voittamaan karsinnat. 1980–luvulla seura kävi kovaa paikalliskamppailua Aris Thessalonikin kanssa kaupungin ykkösjoukkueen tittelistä. Kun joukkueet kohtasivat vuonna 1984 Kreikan cupin finaalissa, oli PAOK Thessalonikin silloinen valmentaja Faidonas Mathaiou käskenyt pelaajiaan ajamaan hiuksensa kokonaan pois. PAOK voitti finaalin luvuin 74–70 ja peli muistetaan nimellä “ajettujen päiden finaali”. 1990–luvun PAOK aloitti vahvasti voittaen Saporta Cupin vuonna 1991. Seuraavanakin vuonna joukkue pääsi loppuotteluun, mutta joutui lopulta häviämään Real Madridille. Samana vuonna joukkue voitti Kreikan mestaruudenkin. Seuran viimeisin runkosarjan voitto on kaudelta 1992–1993, jolloin se voitti 26:sta pelistä 22. Samana kautena se pelasi ensimmäistä kertaa historiassaan Euroliigassa päästen aina Final Fouriin saakka. Toni Kukočin johtama Benetton Treviso vei kuitenkin voiton niukasti kahdella pisteellä. Korać Cupin voitto vuonna 1994 on seuran tähänastisen historian tärkeimpiä voittoja. Seuraavana kautena voitti Kreikan cupin ja vuonna 1999 tämä tapahtui uudestaan. Vuonna 2000 PAOK muutti Alexandrio Melathronilta PAOK Sports Arenaan, jonka jälkeen seura ei ole onnistunut voittamaan yhtään mestaruutta. 250px|thumb|PAOK Sports Arena == Tunnettuja entisiä pelaajia == * Loukas Mavrokefalidis * Nikos Stavropoulos * Panagiotis Fasoulas * Panagiotis Vasilopoulos * Predrag Stojaković * Radoslav Nesterović * Sergei Bazarevitš * İbrahim Kutluay == Lähteet == == Aiheesta muualla == *Virallinen kotisivu *Gate 4 faniryhmä *Ultras ryhmä Luokka:Kreikkalaiset koripalloseurat Luokka:Thessalonikin urheilu Luokka:Vuonna 1928 perustetut urheiluseurat
Bob Paisley

Robert "Bob" Paisley (23. tammikuuta 1919 – 14. helmikuuta 1996) oli englantilainen jalkapallomanageri, josta tuli yksi ammattikuntansa menestyneimmistä edustajista valmentaessaan Liverpoolia 1970- ja 1980-luvuilla. ==Ura== Hänen suhteensa Liverpoolin kanssa kesti puolisen vuosisataa – ensin pelaajana, sitten fysioterapeuttina ja valmentajana ja lopulta managerina. Yhdeksällä managerikaudellaan vuosien 1974 ja 1983 välillä Paisley johdatti Liverpoolin kuuteen liigamestaruuteen, kolmeen Euroopan cupin voittoon, UEFA Cupin voittoon ja kolmeen liigacupiin, viiteen Community Shield -ottelun voittoon sekä UEFA Super Cupin haltijaksi. Pelaajaurallaan Paisley voitti Liverpoolissa yhden mestaruuden ja pelasi kaikkiaan 252 liigaottelua. Paisley aateloitiin Brittiläisen imperiumin upseeriksi (OBE) ja hänet valittiin English Football Hall of Fameen 2002 ensimmäisten kuuden kunniagalleriaan kelpuutetun managerin joukossa. Paisley sairasti elämänsä loppuvaiheessa Alzheimerin tautia ja kuoli 77-vuotiaana 14. helmikuuta 1996.Manager - Bob Paisley ==Meriitit valmentajana== * Englannin mestaruus (6): 1976, 1977, 1979, 1980, 1982, 1983 **Hopeaa (2): 1975, 1978 * FA Community Shield (5): 1977, 1978, 1980, 1981, 1983 * Englannin liigacup (3): 1981, 1982, 1983 **Hopeaa: 1978 * Euroopan cup (3): 1977, 1978, 1981 * UEFA Cup: 1976 * UEFA Super Cup: 1978 **Hopeaa: 1979 * Intercontinental Cup **Hopeaa: 1981 == Lähteet == ==Aiheesta muualla== * Bob Paisley website * Liverpool FC official profile * English Football Hall of Fame Profile Luokka:Englantilaiset jalkapallovalmentajat Luokka:Englantilaiset jalkapalloilijat Luokka:Vuonna 1919 syntyneet Luokka:Vuonna 1996 kuolleet
Valtakunnallinen Raittiusseura

VRS ry - Valtakunnallinen Raittiusseura on osan Raittiuden Ystävät ry:tä muodostava suomalainen raittiusliikettä. VRS on perustettu vuonna 1974. Seura toimii valtakunnallisesti toisin kuin muut Raittiuden Ystävien jäsenjärjestöt, jotka ovat paikallisia. Sosiaalisessa mediassa se on kasvanut suurimmaksi vaikuttajaksi omalla sektorillaan: ryhmäjäseniä on noin 2200 ja kampanjoihin se on parhaimmillaan saanut yli 36000 osallistujaa. Jäsenikseen 15 vuotta täyttäneitä raittiita henkilöitä ottava seura tekee raittiustyötä ennen kaikkea nuorten parissa. == Katso myös == * Raittiusliike Suomessa == Aiheesta muualla == * Viralliset sivut Luokka:Suomalaiset raittiusjärjestöt
Tehanu

Tehanu: Maameren tarinoiden päätösosa () on yhdysvaltalaisen kirjailijan Ursula K. Le Guinin luoman Maameren tarinat -fantasiakirjasarjan neljäs osa vuodelta 1990. Alun perin Le Guin kirjoitti Maameren tarinoita vain kolmen osan verran, ja trilogian viimeiseksi teokseksi oli määrä jäädä Kaukaisin ranta vuodelta 1972. Tehanu jatkaa velho Gedin ja entisen Nimettömien papittaren Tenarin tarinaa. Alkuperäisteos voitti Nebula-palkinnon vuonna 1990 ja se oli ehdokkaana vuoden 1991 Mythopoeic-palkinnon saajaksi. Suomeksi teos julkaistiin vuonna 1992 Kristiina Rikmanin kääntämänä ja WSOY:n kustantamana. ==Lähteet== == Aiheesta muualla == * Jo Walton: A woman on Gont. Tor.com 2010. Luokka:Maameren tarinat Luokka:Vuoden 1990 kirjat Luokka:Ursula K. Le Guinin romaanit
Vuoden pakolaisnainen

Vuoden pakolaisnainen -palkinto on Suomen Pakolaisavun vuosittain myöntämä palkinto Suomessa asuvalle pakolaisnaiselle. Ensimmäisen kerran se jaettiin naistenpäivänä 8. maaliskuuta 1998. Palkinnon avulla Suomen Pakolaisapu haluaa tukea ja edistää pakolaisnaisten asemaa suomalaisessa yhteiskunnassa. Palkinnon suuruus on tuhat euroa. Moni valituista on pyrkinyt jossain vaiheessa politiikkaan. He ovat edustaneet SKP:ta, SDP:ta, kokoomusta, RKP:ta ja vihreitä. Vuonna 2016 Suomen Pakolaisapu palkitsi ensimmäistä kertaa vuoden pakolaisnaisen lisäksi myös vuoden pakolaismiehen. Vuonna 2023 valittiin ainoastaan yksi "vuoden pakolainen".https://kotoutuminen.fi/tapahtumat/2023-06-20/vuoden- pakolainen-2023-julkistustilaisuus == Palkinnon saajat == Vuosi Nimi Lähtömaa Peruste 1998 Iman al-Hashem Irak 1999 Esther NzungwaVuoden pakolaisnainen on vahva zairelainen , MTV Uutiset 8.3.1999. Viitattu 14.4.2017. 2000 Batulo Essak 2001 Lao Ig Lang 2002 Ibadet Fazliova 2003 Zahra Abdulla 2004 Nawal Al- Rikabi 2005 Amran Mohamed Ahmed 2006 Zarmina Razai 2007 Emina Arnautovic Onnistunut juurtumaan uuteen maahan ja kehittämään samalla itselleen vahvan identiteetin sekä toimimaan aktiivisesti uuden yhteisön jäsenenä. 2008 Sambeau Sam-Koskitanner Toiminnallaan ollut aktiivisesti mukana muuttamassa suomalaista yhteiskuntaa muun muassa ay-liikkeen ja kansalaisjärjestöjen kautta. 2009 Fatbardhe Hetemaj Toiminut aktiivisesti muukalaispelkoa ja erityisesti arjen rasismia vastaan. 2010 Nasima Razmyar Ansioitunut tasa-arvon ja yhdenvertaisuuden edistämisessä. 2011 Saido Mohamed Toiminut vapaaehtoisena muun muassa Somaliliitossa ja tehnyt etsivää nuorisotyötä Kanava Nuoriso ry:ssä. 2012 Malalai Rahim Toiminut lääkärinä kaksi vuotta pakolaisleirillä. Opiskeli ahkerasti Suomessa ja sai lääkärin toimiluvan vuonna 2007. Nykyään työssä Seinäjoen keskussairaalassa ja erikoistuu gynekologiksi. 2013 Mi Mi Po Hti 2014 Kazhal Ali Ibrahim 2015 Theresa Ngouth Toiminta ”kulttuurien välisenä tulkkina ja rauhan puolestapuhujana”. 2016 Rita Kostama 2017 Bahar Mozaffari 2018 Sirwa Farik Hän on tehnyt aktiivisesti vapaaehtoistyötä ja muun muassa ohjannut vertaisryhmiä maahanmuuttajanaisille. 2019 Rand Mohamad DeebVuoden pakolaiset 2019 on valittu, Pakolaisapu, viitattu 18.8.2021 2020 Farhia Abdi 2021 Sara Al HusainiMari Jäntti, Kotoutuminen, ex-musliminaisten asema, tasa-arvo työelämässä Yle.fi, uutiset 22.6.2021, viitattu 22.6.2021 2022 Lama Kourdih == Lähteet == Luokka:Suomalaiset palkinnot Luokka:Pakolaisuus Luokka:Kunniamaininnat
Saleen S7

Saleen S7 on amerikkalainen urheiluauto, jota valmistettiin rajoitetusti vuosina 2000 - 2006. Auton ensiesittely oli 19. elokuuta 2000 Monterreyssä. Varsinainen tuotanto aloitettiin vuonna 2002. Vuoteen 2004 asti autossa oli 7-litrainen V8-moottori, jonka huipputehoksi ilmoitettiin 410 kW. Vuonna 2005 tilalle tuli S7 Twin Turbo, jonka moottoriteho oli kasvatettu kahdella turboahtimella 559 kW:iin. Twin Turbon huippunopeudeksi ilmoitettiin 399 km/h. Auton suunnittelusta vastasivat päälinjojen osalta Steve Saleen, korisuunnittelun osalta Ray Mallock Ltd, rungon ja sisätilojen CAD- suunnittelun osalta Phil Frank Design sekä valmistuksen resurssoinnin ja varsinaisen rahoituksen osalta Hidden Creek Industries. Autojen kokoonpano tapahtui Saleenin verstaalla Kalifornian Irvinessä. == Moottorit == Mallit Moottori Iskutilavuus Teho Vääntö S7 `V8` `7008 cm3` `423 kW (575 hv) @ 6500 r/min` `773 Nm @ 4500 r/min` S7 Twin Turbo `V8` `7008 cm3` `551 kW (750 hv) @ 6300 r/min` `952 Nm @ 4800 r/min` ==S7R== Saleen S7:stä tehtiin myös puhtaasti kilpakäyttöön tarkoitettuja S7R versioita. Saleen S7R onkin eräs kaikkien aikojen menestyneimmistä urheiluautoon perustuvista kilpa-autoista. GTS/GT1 -versiot ovat osallistuneet muun muassa sarjoihin America Le Mans Series, Le Mans Series ja FIA GT. Syyskuuhun 2009 mennessä S7R:llä on osallistuttu 264 kilpailuun, joista 218:ssa sijoituksena on ollut paikka kymmenen parhaan joukossa ja 166 kertaa palkintokorokkeella. Voittoja on tilille kertynyt 105 ja sarjamestaruuksia yhdeksän. Vuonna 2010 ranskalaisen Labre Competition -yksityistiimin ajattama Saleen ajoi LMGT1-luokan voittoon Le Mansin 24 tunnin ajoissa sekä LMS-sarjassa. Kyseinen vuosi oli viimeinen, kun GT1-autoja sallittiin mukaan ACO:n järjestämiin sarjoihin ja tapahtumiin. S7R perustuu teknisesti pitkälti alkuperäiseen vapaastihengittävään S7 versioon. Ensimmäiset S7R kilpa-autot valmisti Ray Mallock Ltd mutta pian autojen rakentamisesta ryhtyi vastaamaan ranskalainen kilpatalli Oreca. Kaikkiaan S7R kilpa-autoja on valmistettu 14 kappaletta. Runkonumero 15 vuodelta 2002 on ollut vuodesta 2007 lähtien Ruotsissa. ==Tietoja== *Huippunopeus: 369 km/h * Akseliväli: 2700 mm * Raideleveys (e/t): 1748/1710 mm * Omamassa: 1310/1337 kg (S7 / S7 Twin Turbo) * Tavaratila: 76 l * Polttoainesäiliö: 72 l S7 Luokka:Superautot Luokka:2000-vuosikymmenen autot
Raittiuden Ystävät

Raittiuden Ystävät ry on vuonna 1853 perustettu suomalainen raittiutta edistävä yhdistys. Se on raittiusjärjestöjen keskusjärjestö, jonka alaisuudessa toimii paikallisyhdistyksiä ja jäsenliittoja. Raittiuden Ystävillä on myös henkilöjäseniä. Järjestö keskittyy ehkäisevään päihdetyöhön korostaen yksilöiden, perheiden, yhteisöjen ja yhteiskunnan vastuullisuutta päihdeasioissa sekä opastaa ihmisiä terveisiin elämäntapoihin. Järjestöllä on ollut paikallistoimintaa yhtäjaksoisesti 1880-luvulta alkaen ja se on järjestänyt kulttuuri-, liikunta- ja urheilutoimintaa sekä toiminut näytelmätoiminnan uranuurtajana Suomessa. Raittiuden Ystävät ry on SOSTEn jäsenjärjestö. Raittiuden Ystävät ry myöntää ansiomerkkejä, kunniamerkkejä, vuosimerkkejä ja kunniakirjoja. Yhdistys perusti Joutsenon opiston vuonna 1950. Nykyisin opiston ylläpitäjänä toimii Joutsenon Opiston kannatusyhdistys ry. ==Vuoden raittiusteko== Vuoden raittiusteko -tunnustus myönnetään vuosittain raittiutta ja terveitä elämäntapoja merkittävästi edistäneelle henkilölle tai muulle taholle. Ensimmäisenä tunnustuksen sai Matti Vanhanen (2003); myöhempiin tunnustuksen saajiin lukeutuu Arno Kotro (2006), joka on puhunut alkoholinkäytön lopettamisestaan julkisuudessa. Tunnustuksen ovat saaneet:Vuoden raittiusteko . Viitattu 8.1.2015. * 2003: pääministeri Matti Vanhanen * 2004: professori Ilmari Koppinen * 2005: Lappeenrannan NMKY ry * 2006: kirjailija Arno Kotro * 2007: raittiustoimenjohtaja Leena Miettinen * 2008: Suomen Lääkäriliitto * 2009: teko, jossa kansalainen puuttui lapsiin ja nuoriin kohdistuvaan alkoholimainontaan * 2010: erikoissuunnittelija Markku Soikkeli * 2011: Kaisa Saari, Selvä Syksy -kampanjasta * 2012: Jari-Pekka -liikenneasemat (Jari Koponen) * 2013: raittius- ja vapaaehtoistyön aktiivi Ahti Auno * 2014: kansanedustaja Merja Mäkisalo-Ropponen ja piispa Matti Repo * 2015: Siskonpeti-sketsisarjan sketsi Viinapäivä * 2016: Lea Ansamaa ja Ylen Inhimillinen tekijä -ohjelma * 2017: Jukka Lindström ja Noin viikon uutiset -ohjelma * 2018: Alkon julkaisema Lydia-videopelin mobiiliversio == Lähteet == == Kirjallisuutta == * == Aiheesta muualla == * Järjestön sivut Luokka:Suomalaiset raittiusjärjestöt
Springfield (Florida)

Springfield on kaupunki Floridassa, Yhdysvalloissa. ==Maantiede== Kaupungin pinta-ala on 10,7 neliökilometriä, josta 10,3 on maata ja 0,4 vettä. ==Väestö== Vuonna kaupungissa asui 8 810 ihmistä. Kaupungissa oli 3427 kotitaloutta ja 2350 perhettä. Väestöstä noin 21,5 prosenttia elää köyhyysrajan alapuolella. == Lähteet == ==Aiheesta muualla== * Kaupungin kotisivut Luokka:Floridan kaupungit
Losseropallokala

Losseropallokala (Monotrete suvattii, vanh. Tetraodon suvattii) on kaakkoisaasialainen makean veden pallokalalaji. == Ulkonäkö ja koko == Losseropallokala voi kasvaa 12 cm pitkäksi. Se on ruskeansävyinen, täplikäs; silmännurkasta lähtevät tummat juovakuviot kohti poskia kuin liioitellun suuret irtoripset. Silmät ovat punaiset ja yleiskuva kuhmurainen. == Alkuperä == Losseropallokala on kotoisin Mekong-joen vesistöstä Laosin ja Thaimaan alueilta. Se viihtyy mutapohjaisilla joen osilla lähellä pohjaa. == Käyttäytyminen == Losseropallokala on sukunsa aggressiivisimpia lajeja. Losseropallokalat viettävät ison osan ajastaan piiloutuneena pohjamutaan, mistä ne sitten syöksähtävät ohikulkevan saaliin kimppuun. Losseropallokalalla on monipuoliset soidinmenot jotka kestävät useita tunteja, jopa päiviä. Koiras puhdistaa pesäpaikan, esimerkiksi laakean kiven pinnalta, puhaltelemalla siihen vesisuihkuja ja hieromalla sitä vatsallaan. Pari pyörii sitten kutupaikan yläpuolella, ja kutuvalmis naaras vaihtaa väriään paljon vaaleammaksi. Lopulta naaras asettelee mätimunat pesäpohjaan uiskennellen sen yläpuolella ylös ja alas. Sitten se poistuu paikalta, ja koiras jää hedelmöittämään munat ja vartioimaan mätiä. Poikaset kuoriutuvat noin viikon kuluttua. Losseropallokalat ovat lisääntyneet akvaariossa, mutta kutuparin löytäminen voi olla vaikeaa, sillä sukupuolet ovat varsin samannäköisiä. Myös pienenpienten poikasten ruokinta on haastavaa. == Vesiolot ja ravinto == Losseropallokalalle sopiva pH on 6,5–7,5 ja lämpötila 22–27 °C. Kala on herkkä ammoniakille ja nitriitille, ja sotkee vettä ruokailutavoillaan, joten akvaariossa tarvitaan useita vedenvaihtoja. Sopivaa ravintoa ovat erilaiset äyriäiset kuten krillit, katkaravut ja taskuravut.Mekong Puffer == Lähteet == Luokka:Pallokalat
Emotional

__NOTOC__ Emotional on Falcon neljäs studioalbumi, joka julkaistiin vuonna 1986 levymerkillä GiG Records. Levyä arvosteltiin hyväksi, jonka johdosta Falco aloitti maailmankiertueensa, joka oli menestys. == Taustaa == Albumin ensimmäinen single oli The Sound of Musik, joka menestyi kohtalaisesti niin saksankielisissä maissa kuin niiden ulkopuolellakin. Seuraava single Coming home (Jeanny Part2) saavutti Saksassa ykkössijan. Kappale on jatkoa aiemmin ilmestyneen albumin kappaleesta Jeanny. == Kappaleet == # # # # # # # # # == Arvostelut == * Allmusic: Allmusic review == Lähteet == == Aiheesta muualla == * Emotional discogs.com -sivustolla Luokka:Vuoden 1986 albumit Luokka:Falcon albumit
Aleksandr Stepanov

Aleksandr Aleksandrovitš Stepanov (, s. 26. huhtikuuta 1979 Moskova, Venäjän SFNT, Neuvostoliitto) on venäläinen jääkiekkoilija, pelipaikaltaan laitahyökkääjä. Stepanov aloitti pääsarjauransa Dynamo Moskovassa vuonna 1998. Seitsemän Moskovassa vietetyn kauden jälkeen hän siirtyi Ak Bars Kazaniin vuonna 2005. Aleksandr Stepanov oli voittamassa Kazanissa Venäjän mestaruutta vuonna 2006 ja Euroopan seurajoukkueiden mestaruutta vuonna 2007. Kaudeksi 2011–2012 hän siirtyi Severstal Tšerepovetsiin, jossa pelasi vuoden ja siirtyi sen jälkeen Salavat Julajev Ufaan. ==Lähteet== * * * Luokka:Venäläiset jääkiekkoilijat Luokka:Vuonna 1979 syntyneet Luokka:Elävät henkilöt
PAOK

PAOK Thessaloniki on vuonna 1926 perustettu urheiluseura Thessalonikista, Kreikasta. Kuten AEK Ateenallakin, on myös PAOK:in logossa kaksipäinen kotka. Seuran lempinimi onkin logon takia "Pohjoisen kaksipäinen kotka". Joukkueen kaikista pahin vihollinen on Olympiakos, joka yritti 1960-luvulla varastaa seuran jalkapallojoukkueelta Giorgos Koudasin. Myös paikallisten Aris Thessalonikin ja Iraklisin kanssa on pientä närää. 2001 seura aloitti oman televisiokanavansa, "PAOK Channelin", lähetykset. Kanava oli Kreikan ensimmäinen kanava, joka oli seuran omistama. ==Tärkeimmät joukkueet== *PAOK Thessaloniki B.C. *PAOK FC *PAOK Thessaloniki V.C. ==Aiheesta muualla== *PAOK FC:n kotisivu *PAOK BC:n kotisivu *Ultras sivu *Gate 4:n sivu *Fanien sivu Luokka:Kreikkalaiset monilajiset urheiluseurat Luokka:Thessalonikin urheilu Luokka:Vuonna 1926 perustetut urheiluseurat
Kysyl-Syr

Kysyl-Syr () eli Kyhyl Syyr () on kaupunkimainen taajama Viljuiskin ulusissa eli piirissä Sahan tasavallassa. Se sijaitsee piirin keskiosassa, Viljuijoen etelärannalla, 90 kilometriä piirikeskuksesta Viljuiskista itään. Kysyl- Syrissä on jokisatama, ala- ja keskiasteen koulu, musiikkikoulu, urheilukeskus, terveyskeskus, kauppa ja vapaa-ajankeskus. Paikkakunnalla on rakennusaineteollisuutta. Asukasluvun kehitys: * 7 400 (1989) * 4 000 (1999) * 3 500 (2007) * 3 384 (2010) Kysyl-Syr perustettiin vuonna 1960 ja taajama siitä tuli 1974. == Lähteet == Luokka:Sahan tasavallan kaupunkimaiset taajamat Luokka:Viljuiskin ulus
Sunnmørsalpene

Sunnmørsalpene on Sunnmøren piirikunnan alueella Norjassa sijaitseva Skandien vuoriston osa, joka koostuu lähinnä Hjørundfjorden-vuonon lähiympäristössä olevista huipuista. Sunnmørsalpeneen luettavat vuoret rajoittuvat enimmäkseen Voldan, Ørstan, Strandan ja Sykkylvenin kuntien alueelle. Vuoriston osaan kuuluvista huipuista korkein on 1 717 metriä merenpinnan tasoa korkeammalle yltävä Kvitegga. == Vyöryt == Norjan viidestä suurimmasta tunnetusta kuolonuhreihin johtaneesta vyörystä kolme on sattunut Sunnmørsalpenen alueella, Hjørundfjordenin vuonolla. * 28 henkeä kuoli lumivyöryssä Skylstadissa 16. helmikuuta 1679. * 27 henkeä kuoli Valsetin lumivyöryssä * 27 henkeä kuoli Otólan vuorelta tulleessa maanvyöryssä, joka kaatoi hääseuruetta kuljettaneet kolme venettä 1. tammikuuta 1770. Vähemmän aikaa sitten on tapahtunut myös kaksi tragediaa. * 19. helmikuuta 1968 ”Korsenina" tunnettu lumivyöry lähti liikkeelle Lissjedalshornetilta (1 310 m). Vyöry oli lähes 400 metriä leveä, kun se saavutti Risen. Vyöry murskasi 17 rakennusta. Risetunassa oli sinä päivänä 20 ihmistä, joista 11 hautautui lumimassan alle. Vanhempi aviopari sekä nelivuotias lapsi saivat surmansa. * 23. marraskuuta 1971 maanviljelijät Ytre-Standalista ja Stavsetista olivat tekemässä viimeistä yritystään paimentaa vuohia, jotka olivat menneet ylös kukkulalle ennen talvisään muuttumista ankarammaksi. Yhdeksän miestä joutui lumivyöryyn Molaupin lumihangilla. Vuoripelastuskoirat pelastivat heistä kaksi, jotka jäivät henkiin. Miehistä seitsemällä ei kuitenkaan ollut enää eloonjäämismahdollisuuksia. Moni perhe menetti sekä isän että pojan. == Huippuja == Nimi Korkeus (m) Korkeus (m) Kvitegga 1 717 Store Smørskredtind 1 631 Jakta 1 588 Råna 1 586 Slogen 1 564 Skårasalen 1 542 Hornindalsrokken 1 529 Kolåstinden 1 432 Ramoen tai Jønshornet 1 419 Nordre Sætretind 1 365 Mohns Topp 1 340 Saudehornet 1 303 Bladet 1 300 Kolåstinden fra follestadalen.jpg|Kolåstinden (1 432 m) nähtynä Follestaddalenista lokakuussa. Vassdalstinden.jpg|Vassdalstinden (1 277 m) nähtynä pohjoisesta. Sætretindane3.jpg|Sætretindane-huippuja nähtynä Standaleidetista. Slogen frå fjorden.jpg|Slogen (1 564 m, kuvassa vasemmalla) nähtynä Hjørundfjorden- vuonolta == Lähteet == ==Aiheesta muualla== Luokka:Norjan vuoristot Luokka:Norjan retkeilyalueet
Hansinsaari

Hansinsaari (, , , inuktitutiksi Tartupaluk) on Tanskan ja Kanadan keskenään jakama asumaton 1,3 neliökilometrin kokoinen saari, joka sijaitsee Ellesmerensaaren ja Pohjois-Grönlannin välisessä Kennedyn kanaalissa. Satelliittipaikannuksella toteutettujen kartoitusten mukaan valtioiden raja kulkisi saaren halki likimain sen keskikohdalta. Tanska ja Kanada kuitenkin kiistelivät saaresta useiden vuosikymmenien ajan. Maat allekirjoittivat 11. kesäkuuta 2022 sopimuksen saaren jakamisesta. Tanskan osuus siitä kuuluu tästedes hallinnollisesti Grönlannin autonomiseen alueeseen, Kanadan osuus Nunavutin territorioon. Saaren ja sitä ympäröivien vesien omistamisesta ei ole voitu tähän asti odottaa suuria voittoja, mutta ilmaston lämpenemisen vuoksi Kennedyn kanaalin jää on sulamassa ja siitä tulee tärkeä osa Luoteisväylää, joka yhdistää Pohjois-Amerikan Aasiaan. Ennen kuin saaren jaosta päästiin sopimukseen, aluekiistan pelättiin kuumenevan, sillä alueen omistaminen tuo kansallisia etuja. Sieltä voi etsiä luonnonvaroja ja kalakantoja. Saaren korkein kohta kohoaa 125 metriä merenpinnan yläpuolelle, ja sen läpimitta on noin 1 kilometri. Saaren läntinen osa kuuluu Kanadalle ja itäinen Grönlannille. Saari on nimetty grönlantilaisen oppaan Hans Hendrikin mukaan amerikkalaisen Charles Francis Hallin johtaman naparetken aikana vuosina 1871–1873. ==Lähteet== Luokka:Kuningatar Elisabetin saaret Luokka:Grönlannin saaret Luokka:Grönlannin ja Kanadan raja
Mohsogolloh

Mohsogolloh () eli Moxsoğolloox () on kaupunkimainen taajama Hangalassin ulusissa Sahan tasavallassa. Se sijaitsee ulusin eli piirin itäosassa, Lenajoen varrella 100 kilometriä Jakutskista ylävirtaan, ja 24 kilometriä piirikeskuksesta Pokrovskista lounaaseen. Vuonna 2007 siellä oli noin 7 000 asukasta. == Lähteet == Luokka:Sahan tasavallan kaupunkimaiset taajamat
Tui

Tui (Prosthemadera novaeseelandiae) on Uudessa-Seelannissa elävä kotoperäinen mesikkoihin kuuluva varpuslintu. == Koko ja ulkonäkö == Linnun pituus on noin 31 cm. Tuin höyhenpuku on pääosin tummanruskea. Siivillä on metallinvihreä vivahde, juhlapukuisella koiraalla myös pää ja pyrstö ovat vihertävät. Siivellä on pienten peitinhöyhenten muodostama valkoinen raita. Koiraan laulaessa sen kurkun sivuilta pullahtavat näkyviin valkoiset höyhentupsut. == Esiintyminen == Tui elää Uudessa-Seelannissa noin 50 000 neliökilometrin alueella. Laji on taantunut voimakkaasti eurooppalaisten tulon jälkeen elinympäristöjen tuhoutumisen ja vieraiden nisäkäspetojen takia. == Elinympäristö == Tuit asuvat erilaisissa metsissä ja istutusmetsiköissä. == Lisääntyminen == Tui rakentaa suurehkon risupesän korkealle latvustoon. == Ravinto == Tuin ravintona ovat mesi, hedelmät ja hyönteiset. == Lähteet == * Perrins, Christopher M. (päätoim.) 1992: Otavan lintutieto – Maailman linnut. Otava. Italia. ISBN 951-1-12001-8 === Viitteet === Luokka:Mesikot
Pisamapallokala

Pisamapallokala (Monotrete abei, vanh. Tetraodon abei) on kaakkoisaasialainen makean veden pallokalalaji. == Ulkonäkö ja koko == Pisamapallokala voi kasvaa noin 10 cm pitkäksi. Siinä on tummanruskealla pohjalla vaaleampia, hiukan oranssiin sävyttyneitä pilkkuja. Silmät ovat punaiset ja kyljessä punainen täplä.Tropical Fish Finder == Alkuperä == Pisamapallokala elää Meklong-, Mekong- ja Chao Phraya-jokien vesistöissä. == Käyttäytyminen == Pisamapallokala on aktiivinen kala, mutta tarvitsee luolan johon se voi vetäytyä suojaan. Se on aktiivisimmillaan hämärän aikaan.Puffer Forum == Vesiolot ja ravinto == Pisamapallokala syö monenlaisia selkärangattomia, etenkin kotiloita. == Lähteet == Luokka:Pallokalat
Vilhelm Malkamäki

Vilhelm Malkamäki () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana.Suomen jääkärien elämäkerrasto 1938Suomen jääkärien elämäkerrasto 1975 ==Perhetausta ja koulutus== Malkamäen vanhemmat olivat maanviljelijä Matti Malkamäki ja Maria Malkamäki. Hän kävi Lapuan yhteiskoulun kahdeksanteen luokkaan saakka, jolta hän erosi liittyäkseen jääkäriliikkeeseen. ==Jääkärikausi== Malkamäki liittyi vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 23. helmi 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Polangenissa järjestetyille erikoiskursseille (pommarikurssi). ==Suomen sisällissota== Malkamäki astui Suomen armeijan palvelukseen vääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 2. jääkäripataljoonan 1. komppaniaan. Hän otti osaa sisällissodan taisteluihin Lempäälässä ja Kämärän asemalla, missä hän kaatui taistelussa 24. huhtikuuta 1918. Hänet haudattiin Ylistaron sankarihautaan. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1896 syntyneet Luokka:Vuonna 1918 kuolleet
Nižni Bestjah

Nižni Bestjah () eli Allaraa Besteex () on kaupunkimainen taajama Sahan tasavallassa Lenajoen itärannalla, vastapäätä tasavallan pääkaupunkia Jakutskia. Nižni Bestjah on Meŋe-Ĥaŋalasin uluusin hallinnollinen keskus. Nižni Bestjah on Jakutskin ja Sahan tasavallan keskeinen liikennesolmu. Sinne päättyy Jakutskin etelään yhdistävä Lenan valtatie (M 56) ja sieltä varsinaisesti lähtee edelleen Jakutskista Magadaniin johtava Kolyman valtatie (M56), sillä Nižni Bestjahin ja Jakutskin välinen Lenan ylittävä osuus kuljetaan lautalla tai jäätietä pitkin. Sieltä myös lähtee osavaltiotason "Amga"-maantie. Nižni Bestjahissa on myös jokisatama. Paikkakunnalla on rakennusaineteollisuutta. Nižni Bestjahissa on ala- ja keskiasteen koulu, mutakylpylä, kulttuuritalo, kauppa ja terveyskeskus. Asukasluvun kehitys: * 4 000 (1989) * 3 600 (1999) * 3 300 (2007) Nižni Bestjah perustettiin 1920-luvulla ja taajama siitä tuli vuonna 1971. Tulevaisuudessa taajaman asema tasavallan tärkeimpänä liikennesolmuna tullee vahvistumaan ja sille on kaavailtu kaupungin statusta. == Lähteet == Luokka:Sahan tasavallan kaupunkimaiset taajamat
Jaguar R5

Jaguar R5 ja sen kehitysversio Jaguar R5B oli Jaguarin Formula 1 -sarjassa kaudella käyttämä kilpa-auto. Se oli Jaguarin viimeinen Formula 1 -auto, koska seuraavalle kaudelle Ford myi tallin Red Bullille, joka nimesi sen Red Bull Racingiksi. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 Pisteet Sijoitus Jaguar Cosworth AUS MAL BHR SMR ESP MON EUR CAN USA FRA GBR GER HUN BEL ITA CHN JPN BRA 10 7. Mark Webber Kesk. Kesk. 8 13 12 Kesk. 7 Kesk. Kesk. 9 8 6 10 Kesk. 9 10 Kesk. Kesk. Christian Klien 11 10 14 14 Kesk. Kesk. 12 9 Kesk. 11 14 10 13 6 13 Kesk. 12 14 Björn Wirdheim TD TD TD TD TD TD TD TD TD TD TD TD TD TD TD TD TD* TD * Japanin GP:ssä 2004 Wirdheimin oli tarkoitus ajaa harjoituksissa, mutta hänellä oli käytössä rajallinen määrä erittäin märälle kelille tarkoitettuja renkaita, jonka vuoksi hän ei päässyt ajamaan kierrostakaan.Schumi nopein sadekelillä == Lähteet == == Aiheesta muualla == Luokka:Formula 1 -kausi 2004 Luokka:Jaguarin Formula 1 -autot
Cristina Ortiz

Cristina Ortiz on brasilialaissyntyinen, mutta Britanniassa pitkään asunut pianisti. Hän voitti Van Cliburn -pianokilpailun vuonna 1969.Southbank Centre Hän on levyttänyt muun muassa Villa-Lobosin viisi pianokonserttoa sekä Clara Schumannin pianomusiikkia. == Lähteet == == Aiheesta muualla == * Viralliset sivut Luokka:Brasilialaiset pianistit Luokka:Syntymävuosi puuttuu Luokka:Elävät henkilöt
The Notebook – Rakkauden sivut

The Notebook – Rakkauden sivut (, televisioesityksessä Rakkauden sivut) on vuonna 2004 ensi-iltansa saanut Nick Cassavetesin ohjaama romanttinen draamaelokuva, joka kertoo rakkauden kestämisestä. Se perustuu Nicholas Sparksin romaaniin Kuuntele vain muistojasi (1996). Elokuvan pääosissa ovat Ryan Gosling ja Rachel McAdams. == Näyttelijät == == Lähteet == ==Aiheesta muualla== * Luokka:Vuoden 2004 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset romaaneihin perustuvat elokuvat Luokka:Portugalilaiset elokuvat Luokka:Nick Cassavetesin ohjaamat elokuvat Luokka:Seulonnan keskeiset artikkelit
Solna Vikings

Solna Vikings on ruotsalainen koripalloseura Solnasta. Solna Viking perustettiin vuonna 1999 konkurssiin menneen Solna IF:n tilalle. Solna IF oli 1990–luvulla tehnyt 3,2 miljoonan kruunun velat, jotka lopulta johtivat seuran konkursiin. 2000-luvulla Solna Vikings on voittanut Ruotsin mestaruuden kahdesti. == Saavutukset == * Ruotsin-mestaruus: 1973, 1984, 1985, 1989, 2003, 2008 == Aiheesta muualla == *Virallinen kotisivu Luokka:Ruotsalaiset koripalloseurat Luokka:Solna